fa192a497e141dd7657835e62923c94c

 Kan Danfoss Link™ bruges sammen med systemer, der ikke er fra Danfoss?
 
danfoss.com
2019.47

Danfoss Link™ er kompatibel med Amazon Alexa.


Danfoss Link™ er kompatibel med følgende varmesystemprodukter til hjemmet – se link her. Danfoss Link™ kan ikke tilsluttes systemer, der ikke kommer fra Danfoss, såsom Apple HomeKit, IFTTT, Samsung SmartThings og Google Assistant.



7db2373719e025ac4a0a880e300f5dc9

 Hvordan installerer eller udskifter jeg termostater eller adaptere?
 
danfoss.com
2019.47

**Afmonter den gamle termostat**  
Hvis der sidder en gammel termostat på din radiator, skal du afmontere de gamle termostater, før du kan installere Connect termostaten. [I den her video](https://www.youtube.com/embed/BTk0K1Hc5nk) viser vi dig, hvordan du gør det – afhængigt af, hvilken type termostater, du har i øjeblikket.


**Monter den nye termostat og adapter**  
Først skal du finde ud af, hvilken adapter der passer til din radiator. Danfoss leverer forskellige adaptere til forskellige radiatorventiltyper. Brug adaptervejledningen ved at placere de forskellige størrelser på ventilen, så du kan finde ud af, hvilken adapter der passer til ventilen.


De leverede adaptere dækker over 90 % af alle topmonterede ventiler, både fra Danfoss og andre varemærker. Hvis ingen af adapterne passer til din ventil, kan det skyldes, at det er en gammel ventil. I så fald anbefaler vi, at du køber en ny ventil.


Herefter monteres den korrekte adapter på ventilen. Sæt batterier i den nye Connect termostat, skru termostaten på adapteren og stram den til. Forlad monteringstilstand.


Nu er du klar til at oprette rum og tilføje enheder på din Danfoss Link™ Centrale styring. Følg linkguide.danfoss.com for at gøre dette.



af28bb449bfe1a7b763f866bd396bbde

 Hvordan tilføjer/flytter/fjerner jeg min Danfoss Link™ enhed i et eksisterende rum?
 
danfoss.com
2019.47

**Tilføjelse af enheder**  
Du kan tilføje enheder til din Danfoss Link™ ved at følge [guiden her](https://assets.danfoss.com/documents/DOC164286471207/DOC164286471207.pdf). Husk at holde styr på de enheder, som du har tilføjet til Danfoss Link™, så du ved, i hvilket rum enheden skal monteres.


Bemærk: Hvis din centrale styring siger, at enheden ikke blev tilføjet, skal du nulstille enheden (se videoen herunder).


**Flytte eller slette enheder**  
Hvis du vil fjerne en enhed eller flytte den til et andet rum, skal du nulstille den enhed, som du vil flytte eller fjerne (se videoen om enhedsnulstilling).


Enheden er nu klar til at blive genmonteret. Følg Kvikguiden på [guiden her.](https://assets.danfoss.com/documents/DOC164286471207/DOC164286471207.pdf)



d1d7c41391db6b6b1ee117d2801c7e29

 Hvad sker der, hvis der er en strømafbrydelse, eller min enhed løber tør for batteri?
 
danfoss.com
2019.47

**Strømafbrydelse på Danfoss Link™ Central styring**  
Hvis der er strømafbrydelse, tænder Danfoss Link™ Central styring, så snart strømmen vender tilbage til den, og opretter forbindelse til dine installerede enheder.  
Hvis den centrale styring ikke tilsluttes strømmen igen,


* fortsætter Connect termostaterne på den temperatur, de stod på, da strømafbrydelsen fandt sted.
* Rumføleren går i frostbeskyttelsestilstand.


 


**Connect eller Rumføler løber tør for batteri**  
Når Connect eller Rumføler har lavt batteriniveau, vises et batteriikon på displayet, og Central styring viser en fejlmeddelelse. Hvis en Connect termostat eller Rumfølere løber tør for batteri, går de i frostbeskyttelsestilstand.  
Connect termostater og Rumfølere bruger hver 2 x AA-batterier, der ikke er genopladelige.



134d2be5b11cb2cbc1f6f20de3c9645e

 Hvorfor er der ingen forbindelse mellem den centrale styring og én eller flere af mine enheder?
 
danfoss.com
2019.47

Jo friere passage radiosignalet har fra den centrale styring, jo længere kan det række. Husvægge, metalobjekter, specielle konstruktioner og andre forhindrer svækker signalet. Den centrale styring afgiver en alarm, hvis den ikke kan nå en enhed i mere end 1,5 time.


Hvis der er forhindringer mellem dine enheder, kan det være, at du skal installere en repeaterenhed for at forlænge signalet. Følg [guiden her](https://assets.danfoss.com/documents/DOC164286471207/DOC164286471207.pdf) for at installere enheden. Om nødvendigt kan du udvide det forlængede signal ved at tilføje endnu en Repeaterenhed. Du har kun brug for én central styring til dit hjem.



3fdcae69263cb84aca166b22112641e7

 Hvornår har jeg brug for en rumføler?
 
danfoss.com
2019.47

Den kan måle og styre temperaturen et bestemt sted i hjemmet.


Hvis du placerer rumføleren tæt på din sofa eller på afstand af et vindue, sikrer du, at temperaturen er, som du ønsker, på dette sted, da du optimerer den faktiske temperaturmåling i rummet.


Vi anbefaler, at der tilføjes en rumføler i rum med flere radiatorer, da rumføleren afbalancerer temperaturen på tværs af radiatorer på baggrund af rumtemperaturen.


Hvis din radiatortermostat er tildækket, eksempelvis af møbler, sikrer rumføleren, at temperaturen er som ønsket i rummet.


Tilføj rumføleren til din Danfoss Link™ Centrale styring i det samme rum som den Connect termostat, du ønsker, at rumføleren skal være forbundet med.



62bd78717e19016b3a57bd6c59c96fa8

 Hvordan får jeg den bedste energibesparelse med et Danfoss Link™ system?
 
danfoss.com
2019.47

Du kan opnå energibesparelser ved at sænke rumtemperaturen.


En tommelfingerregel siger, at du kan spare 5% energi for hver grad du sænker temperaturen om natten. Vi anbefaler, at du sænker temperaturen maks. 3-4 °C om natten og om dagen, mens familien er ude, f.eks. fra 21 °C til 17 °C. Aktivér også feriefunktionen, når du er på ferie.  
Ved at bruge Connect Termostat har den gennemsnitlige europæer et besparelsespotentiale på op på 30 % af varmeforbruget. Læs mere her.


Jo ældre dine termostater er, når du udskifter dem, desto større vil dine energibesparelser være.


Connect termostaten var den første elektroniske termostat nogensinde, der opnåede den højt ansete energicertificering AA fra eu.bac.



a96da4f4d422b928afc5195ae6fb684d

 Hvor kan jeg få hjælp til appen eller wi-fi-forbindelsen til Danfoss Link™?
 
danfoss.com
2019.47

Gå til vores [Helpdesk til Danfoss Link™ App](https://linkapp.danfoss.com/hc/en-gb), og få den hjælp, du har brug for.



3e257b77d136e2e4fb008fce86775e23

 Hvorfor rammer radiatortermostaten ikke den temperatur, jeg har indstillet?
 
danfoss.com
2019.47

For at sikre, at radiatortermostaten kan ramme den ønskede temperatur hurtigt, anbefaler vi en forskel på tilstanden Bortrejst/Sover og Hjemme på maks. 4 ˚C.


Danfoss Link™ tilbyder en præcis og energieffektiv varmeregulering, da den tilpasser sig selv til varmesystemet. Dette tager ca. én uge, efter den er blevet installeret. I løbet af den første uge kan du derfor opleve svingninger, da termostaterne lærer, hvornår opvarmningen skal starte for at nå den specifikke temperatur på det rette tidspunkt (adaptiv læring). Efter denne periode kan du nyde den perfekte temperatur i hjemmet, når du ønsker det.



f3a712625229debd7bdbd33608400d75

 Hvilke enheder er rumenheder, og hvilke er serviceenheder?
 
danfoss.com
2019.47

**Rumenheder**


* Connect termostat
* Gulvtermostat
* Rumføler


 


**Serviceenheder**


* Gulvvarmemaster
* Repeaterenhed
* DCM & CCM & DLG


 


 



84820523847f3f8822c7aad50c288592

 Kan Connect Termostat og Danfoss Link™ Central styring anvendes i alle typer bygninger og huse?
 
danfoss.com
2019.47

Danfoss Link™ Central styring kan anvendes i fritliggende parcelhuse på mindre end 300 m² og med maks. 30 Connect Termostater pr. Danfoss Link™ Central styring.



fde28997f36ef188bb453784b11e87dc

 Hvor mange enheder kan jeg forbinde til Danfoss Link™ Central styring?
 
danfoss.com
2019.47

Du kan forbinde op til 50 enheder i alt til Danfoss Link™ Central styring, heraf maks. 30 Connect termostater til Danfoss Link™. Danfoss Link™ styrer op til 10 enheder i ét rum.


Maksimalt antal enheder, du kan tilføje på Danfoss Link™:


* 1 Central styring
* 30 Connect Termostater
* 3 Gulvvarmemastere
* 3 Repeaterenheder
* 30 Rumfølere
* 30 Gulvtermostater
* 1/1/1 DCM/CCM/DLG



8cd9b7b2253d32d112890e671a75b112

 Kan jeg styre Danfoss Link™ via appen?
 
danfoss.com
2019.47

Ja, hvis du har wi-fi-udgaven af Danfoss Link™ Central styring. Du kan downloade appen fra enten [App Store](https://itunes.apple.com/us/app/danfoss-link/id958847668) eller [Google Play](https://play.google.com/store/apps/details?id=com.danfoss.linkapp).



101243190c36fcfcfe57ce62366c7287

 Vil mit Danfoss Link™ system forstyrre min nabos system?
 
danfoss.com
2019.47

Nej. Danfoss Link™ tildeler hver enkelt enhed i netværket et entydigt ID, så dine naboer kan ikke styre dine enheder med deres regulatorer. For at sikre pålidelig trådløs kommunikation benytter Danfoss Link™ en robust, globalt førende kommunikationsteknologi, der er udviklet specifikt til styring af applikationer i huse, lejligheder og på mindre kontorer.



ae2bc14bc9e350bae52a60fd4e8a0e27

 Kan jeg købe Danfoss Eco™ først og derefter købe Danfoss Link™ Central styring senere?
 
danfoss.com
2019.47

Nej. Eco™ er et selvstændigt produkt. Du skal bruge Connect termostaten til Danfoss Link™.



6eba4e21358c4fc057bea8827985195e

 Er Danfoss Link™ sikker, når den er tilsluttet wi-fi?
 
danfoss.com
2019.47

Danfoss sikrer, at alle enheder i dit hjem og den cloud-tjeneste, som vi stiller til rådighed til din smartphone, til enhver tid er sikre. Danfoss Link™ App er udviklet på en netbankplatform, og derfor er parringen af Danfoss Link™ App med Danfoss Link™ Central styring helt sikker.


[Læs licensaftale for slutbruger og ansvarsfraskrivelse her.](https://linkapp.danfoss.com/hc/en-gb/articles/202251061-Danfoss-Link-App-End-User-License-Agreement-and-Disclaimer)


